CELEX: 62020TN0729
Language: fi
Date: 2020-12-15 00:00:00
Title: Asia T-729/20: Kanne 15.12.2020 – Aurubis v. komissio

8.2.2021   
            
            
               FI
            
            
               Euroopan unionin virallinen lehti
            
            
               C 44/56
            
         
      Kanne 15.12.2020 – Aurubis v. komissio
      (Asia T-729/20)
      (2021/C 44/78)
      Oikeudenkäyntikieli: saksa
      
         Asianosaiset
      
      
         Kantaja: Aurubis AG (Hampuri, Saksa) (edustajat: asianajajat S. Altenschmidt ja J. Hoss)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 8.12.2020 tehdyn Euroopan komission päätöksen (viitenumero Ares (2020)7439507 – 08/12/2020) ja
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja vaatii kanteessaan kumoamaan 8.12.2020 tehdyn päätöksen, jolla komissio Verwaltungsgericht Berlinissä (Berliinin hallintotuomioistuin, Saksa) käydyn välitoimimenettelyn ja Umweltbundesamtin ((liittovaltion ympäristövirasto, Saksa) vastaavan pyynnön yhteydessä kieltäytyi myötävaikuttamasta päästötodistusten siirtoon, jotta voitaisiin taata väliaikaisesti kantajan oikeus saada ilmaisia päästöoikeuksia ja unionin tuomioistuimen ennakkoratkaisupyyntöä koskevassa asiassa C-271/20 antaman tuomion tehokas vaikutus.
      Kanne perustuu seuraaviin kanneperusteisiin.
      
                  1.
               
               
                  Mainittu 8.12.2020 tehty komission päätös koskee kantajaa suoraan ja erikseen. Sillä on siten oikeus nostaa kanne.
               
            
                  2.
               
               
                  Komissiolla on kansallisissa tuomioistuimissa haetun välitoimen myöntämisen yhteydessä tehokkaan oikeussuojan takaamista koskevan periaatteen, joka on osa unionin oikeutta, perusteella velvollisuus myötävaikuttaa siihen, että oikeus saada päästötodistuksia voidaan taata ennen niiden voimassaolon päättymistä.
               
            
                  3.
               
               
                  Direktiivi 2003/87/EY (1) ja asetus (EU) N:o 389/2013 (2) muodostavat oikeudellisen kehyksen tällaiselle myötävaikuttamiselle ja päästötodistusten siirtämiselle jäsenvaltioissa oleville tileille.
               
            
         (1)  Kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13.10.2003 annettu Euroopan parlamentin ja neuvoston direktiivi 2003/87/EY (EUVL 2003 L 275, s. 32).
      
         (2)  Euroopan parlamentin ja neuvoston direktiivin 2003/87/EY ja Euroopan parlamentin ja neuvoston päätösten N:o 280/2004/EY ja N:o 406/2009/EY mukaisen unionin rekisterin perustamisesta ja komission asetusten (EU) N:o 920/2010 ja (EU) N:o 1193/2011 kumoamisesta 2.5.2013 annettu komission asetus (EU) N:o 389/2013 (EUVL 2013, L 122, s. 1).